Ταγιέ Ταϊβό

Ο Ταγιέ Ισμαΐλα Ταϊβό (16 Απριλίου 1985) είναι Νιγηριανός διεθνής ποδοσφαιριστής, ο οποίος αγωνίζεται ως αμυντικός στην ΧΓΚ Ελσίνκι. Είναι γνωστός για τα δυνατά και πολύ καλά μακρινά του σουτ, ενώ έχει πολύ καλές ικανότητες στην εκτέλεση των στημένων φάσεων. Η βασική θέση του Ταϊβό είναι αυτή του αριστερού μπακ.

 Συλλογική Καριέρα 

 Λόμπι Σταρς 
Ο Ταγιέ Ταϊβό γεννήθηκε στο Λάγκος της Νιγηρίας. Αφού πέρασε μια χρονιά στην ομάδα της Β' Κατηγορίας Νιγηρίας, Γκάμπρος Ιντερνάσιοναλ, ο Ταϊβό αποκτήθηκε από την ομάδα της Πρέμιερ Λιγκ Νιγηρίας, Λόμπι Σταρς. Πέρασε μία σεζόν στους Λόμπι Σταρς.Italy take note of Taye Taiwo. MTN. September 16, 2011. Retrieved 6 December 2011.

 Μαρσέιγ 
Το 2005, σε ηλικία 20 ετών, ο Ταϊβό αποκτήθηκε από την γαλλική Ολιμπίκ Μαρσέιγ. Το σκεπτικό της απότκησής του, ήταν να καλύψει το κενό που είχε αφήσει η αποχώρηση του Μπιτσεντέ Λιζαραζού για την Μπάγερν Μονάχου. Ο Νιγηριανός αριστερός μπακ πέτυχε το νικητήριο γκολ της Μαρσέιγ απέναντι στην Ολιμπίκ Λυών, στις 21 Μαρτίου 2010, με ένα δυνατό αριστερό σουτ από μακρινή απόσταση. Πέτυχε, επίσης, το νικητήριο τέρμα της Μαρσέιγ, απέναντι στην ΟΣ Μπουλόν, στις 17 Απριλίου 2010. Στις 23 Απριλίου 2011, ο Ταϊβό πέτυχε το μοναδικό τέρμα της ομάδας του στον τελικό του Λιγκ Καπ Γαλλίας του 2011 που έλαβε χώρα στο Σταντ ντε Φρανς, με αντίπαλο την Μονπελιέ ΣΚ.Taye Taiwo elu joueur ICM du match . (in French). new.lfp.fr. Retrieved 6 December 2011. Μετά τον αγώνα, ο Ταϊβό πήρε ένα μικρόφωνο και άρχισε να τραγουδά με τους οπαδούς της ομάδας έναν υβριστικό σύνθημα με αποδέκτη την Παρί Σεν Ζερμέν, μια πράξη που λίγο έλειψε να του κοστίσει την τιμωρία του από την LFP.Taiwo facing ban for taking mic out of PSG . soccernet.espn.go.com (ESPN). Retrieved 6 December 2011.

 ΑΚ Μίλαν 
Στις 9 Μαΐου 2011, ο, τότε, προπονητής της ΑΚ Μίλαν, Μασιμιλιάνο Αλέγκρι, επιβεβαίωσε την απόκτηση του Ταϊβό, καθώς και του Γάλλου αμυντικού Φιλίπ Μεξές. Οι δυο τους θα αγωνίζονταν στην Μίλαν για την σεζόν 2011-12.AC Milan confirm deals for Philippe Mexes and Taye Taiwo . soccernet.espn.go.com (ESPN). Retrieved 6 December 2011. Πραγματοποίησε το ντεμπούτο του με την ομάδα στις 24 Σεπτεμβρίου 2011 σε μία εντός έδρας νίκη με σκορ 1–0 επί της Τσεζένα, όπου αντικαταστάθηκε, στην συνέχεια, από τον Λούκα Αντονίνι. Τον Δεκέμβριο του 2011, έδωσε συνέντευξη στην γαλλική εφημερίδα L'Équipe, δηλώνοντας απογοητευμένος από την κατάσταση στην ΑΚ Μίλαν, αναφέροντας προβλήματα με τον Μασιμιλιάνο Αλέγκρι και το γεγονός πως αγωνιζόταν ελάχιστα.http://it.eurosport.yahoo.com/12122011/45/calciomercato-taiwo-rompe-milan-maxwell.html Αν και περνούσε το μεγαλύτερο τμήμα της σεζόν στον πάγκο των αναπληρωματικών της ομάδας του, ο Ταϊβό ξεκαθάρισε πως παρέμενε πιστός στην ιταλική ομάδα.Taye Taiwo wants AC Milan stay. eyefootball.com. Retrieved 6 December 2011.

 Κουίνς Παρκ Ρέιντζερς 
Στις 24 Ιανουαρίου 2012, η Κουίνς Παρκ Ρέιντζερς εξασφάλισε την απόκτηση του Ταϊβό από την Μίλαν, υπό την μορφή δανεικού έως το τέλος της σεζόν, με οψιόν αγοράς του παίκτη ύψους £3.5 εκατομμυρίων. Πραγματοποίησε το ντεμπούτο του την 1η Φεβρουαρίου, σε έναν αγώνα της νέας του ομάδας απέναντι στην Άστον Βίλα που έλαβε χώρα στο Μπέρμινγκχαμ, και ο οποίος έλειξε ισόπαλος με σκορ 2-2. Μετά από δύο αγώνες με την Κουίνς Παρκ Ρέιντζερς, ο Ταϊβό έκανε δηλώσεις στις οποίες ανέφερε πως θα παρέμενε στην ομάδα και μετά την λήξη του δανεισμού του.Taiwo: "I tifosi del Milan non credono in me, resto al QPR" Πέτυχε το πρώτο του τέρμα με την ομάδα με μία εξαιρετική εκτέλεση φάουλ από απόσταση 27 γιαρδών, στην ήττα της ομάδας του με σκορ 3-1 από την Σάντερλαντ ΦΚ, στις 24 Μαρτίου 2012.http://www.bbc.co.uk/sport/0/football/17412343

 Ντιναμό Κιέβου 
Στις 31 Ιουλίου 2012, ο Ταϊβό εντάχθηκε στην ΦΚ Ντιναμό Κιέβου ως δανεικός για έναν χρόνο με οψιόν αγοράς του με την λήξη της σεζόν.

 Παραπομπές 

 Εξωτερικοί σύνδεσμοι 

Προφίλ από την LFP

Κατηγορία:Νιγηριανοί ποδοσφαιριστές
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Κουίνς Παρκ Ρέιντζερς
Κατηγορία:Ποδοσφαιριστές ΦΚ Ντιναμό Κιέβου
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Εθνικής Νιγηρίας
Κατηγορία:Ποδοσφαιριστές Γκάμπρος Ιντερνάσιοναλ ΦΚ
Κατηγορία:Ποδοσφαιριστές Λόμπι Σταρς ΦΚ
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Κυπέλλου Εθνών Αφρικής 2010